CELEX: 32018D0726(01)
Language: bg
Date: 2018-07-18 00:00:00
Title: Решение на Комисията от 18 юли 2018 година относно предложената гражданска инициатива, озаглавена „Постоянно гражданство на Европейския съюз“

26.7.2018   
               
               
                  BG
               
               
                  Официален вестник на Европейския съюз
               
               
                  C 264/4
               
            
         РЕШЕНИЕ НА КОМИСИЯТА
         от 18 юли 2018 година
         относно предложената гражданска инициатива, озаглавена „Постоянно гражданство на Европейския съюз“
         (само текстът на английски език е автентичен)
         (2018/C 264/05)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 4 от него,
         като има предвид, че:
         
                     (1)
                  
                  
                     Предметът на предложената гражданска инициатива, озаглавена „Постоянно гражданство на Европейския съюз“ (Permanent European Union Citizenship), се отнася до следното: „Гражданство на Европейския съюз“.
                  
               
                     (2)
                  
                  
                     Целите на предложената гражданска инициатива се отнасят до следното: „Гражданите на ЕС избират състава на Европейския парламент и вземат участие в неговата работа, като по този начин упражняват правата си по Договора, засилват демокрацията в Съюза и укрепват неговото гражданство. Предвид становището на Съда на ЕС, че гражданството на Съюза е „основен статус“ на гражданите на държавите членки, както и факта, че вследствие на Брексит милиони граждани на ЕС ще бъдат лишени от този статус и от правото си да гласуват на европейските избори, е необходимо Комисията да предложи начини за избягване на риска от колективна загуба на гражданството на ЕС и на произтичащите от него права и да увери всички граждани на ЕС, че веднъж придобит, този статус е постоянен и техните права се запазват.“
                  
               
                     (3)
                  
                  
                     С Договора за Европейския съюз (ДЕС) се укрепва гражданството на Съюза и се засилва допълнително демократичното функциониране на Съюза, като се предвижда, наред с другото, че всеки гражданин трябва да има правото да участва в демократичния живот на Съюза чрез европейска гражданска инициатива.
                  
               
                     (4)
                  
                  
                     За тази цел процедурите и условията, необходими за представяне на гражданската инициатива, следва да бъдат ясни, разбираеми, лесни за прилагане и пропорционални на естеството на гражданската инициатива, така че да насърчават участието на гражданите и да правят Съюза по-достъпен.
                  
               
                     (5)
                  
                  
                     С цел прилагане на Договорите е възможно да се приеме правен акт на Съюза в областта на правата на гражданите на трети държави, пребиваващи законно в дадена държава членка, включително в областта на условията за свобода на движение и пребиваване в другите държави — членки на ЕС. При все че с такъв правен акт не може да се предостави право на гражданите на държава, която се е оттеглила от Съюза съгласно член 50 от ДЕС, да гласуват или да се кандидатират на изборите за Европейския парламент, с него на гражданите на тази държава може да се предоставят някои права, сходни с правата на гражданите на Съюза да се движат и да пребивават свободно на територията на държавите членки. Освен това правата на гражданите на ЕС, които вече са упражнили правото си на свободно движение преди оттеглянето на дадена държава членка от Съюза, и на членовете на техните семейства могат да бъдат запазени по силата на споразумение съгласно член 50 от ДЕС.
                  
               
                     (6)
                  
                  
                     Предложената гражданска инициатива не попада по очевиден начин извън обхвата на правомощията на Комисията да представи предложение за правен акт на Съюза за целите на прилагането на Договорите в съответствие с член 4, параграф 2, буква б) от Регламента.
                  
               
                     (7)
                  
                  
                     Поради това предложената гражданска инициатива, озаглавена „Постоянно гражданство на Европейския съюз“, следва да бъде регистрирана,
                  
               ПРИЕ НАСТОЯЩОТО РЕШЕНИЕ:
         
            Член 1
            Регистрира се предложената гражданска инициатива, озаглавена „Постоянно гражданство на Европейския съюз“.
         
         
            Член 2
            Настоящото решение влиза в сила на 23 юли 2018 г.
         
         
            Член 3
            Адресати на настоящото решение са организаторите (членовете на гражданския комитет) на предложената гражданска инициатива, озаглавена „Постоянно гражданство на Европейския съюз“, представлявани от г-н Anthony SIMPSON и г-н Dexter WHITFIELD в качеството им на лица за контакт.
         
         
            Съставено в Брюксел на 18 юли 2018 година.
            
               
                  За Комисията
               
               Frans TIMMERMANS
               
                  Първи заместник-председател
               
            
         
         
            (1)  ОВ L 65, 11.3.2011 г., стр. 1.